
	1.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums
Lūdzam precizēt anotācijas 2.1. apakšpunktu.
Vēršam uzmanību, ka pašlaik ietekmes aprakstā ir norādīts vienīgi tas, ka vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanas kārtība netiek mainīta, no minētās informācijas nav saprotams, kāda ir noteikumu projekta faktiskā ietekme uz identificētajām sabiedrības grupām, tostarp topošajiem un esošajiem mašīnistiem un psihologiem, kas veic psihofizioloģiskās atbilstības novērtēšanu.
Vienlaikus vēršam uzmanību, ka noteikumu projekts paredz svītrot MK noteikumu Nr. 873 46. punktu, kas noteica gadījumus, kad personai netiek veikta latviešu valodas zināšanu pārbaude. Nav sniegts skaidrojums vai minētā punkta svītrošana rada izmaiņas personu pienākumos attiecībā uz valodas prasmes apliecināšanu vai pārbaudi, tostarp vai tiek saglabāta līdzšinējā pieeja attiecībā uz valodas zināšanu pārbaudes nepiemērošanu gadījumos, kad personas valodas prasmes līmenis jau ir apliecināts.
Ņemot vērā minēto, lūdzam anotācijā skaidri norādīt:
- kādas konkrētas izmaiņas paredz noteikumu projekts identificētajām sabiedrības grupām;
- vai tiek mainīti pienākumi, prasības vai procesi;
- vai grozījumi rada administratīvā sloga vai atbilstības prasību izmaiņas;
- ja ietekme netiek konstatēta — sniegt attiecīgu skaidrojumu.
Vienlaikus norādām, ka anotācijas 2.1. apakšpunkta mērķis ir raksturot tiesiskā regulējuma ietekmi uz identificētajām sabiedrības grupām, nevis tikai norādīt, kuri regulējuma elementi netiek mainīti.

